เจ้าหน้าที่ฝ่ายสิ่งแวดล้อมฯ และฝ่ายเทศกิจ ได้ลงพื้นที่ตรวจสอบ ณ สถานที่ตามแจ้ง ขณะตรวจสอบพบผู้ดูแลอาคารแจ้งว่า ตามช่วงเวลาที่ผู้ร้องแจ้ง ตนอยู่ต่างจังหวัด ทำให้ขาดผู้ควบคุมผู้พักอาศัยภายในบ้าน จึงอาจมีการทำกิจกรรมที่ทำให้เกิดเสียงดังรบกวนผู้ที่พักอาศัยในบริเวณข้างเคียง เจ้าหน้าที่จึงได้ออกแบบตรวจแนะนำของเจ้าพนักงานฯ (แบบ นส.๑) เพื่อขอความร่วมมือผู้ดูแลอาคารดังกล่าวให้ดำเนินกิจการด้วยความระมัดระวัง เพื่อมิให้ส่งเสียงดังรบกวนผู้ที่พักอาศัยในบริเวณใกล้เคียง โดยดำเนินการทันที นับตั้งแต่วันที่ได้รับแบบตรวจแนะนำ ซึ่งทางผู้ดูแลอาคารรับทราบและยินดีปฏิบัติตามอย่างเคร่งครัด โดยจักดำเนินการทำข้อตกลง ควบคุมและกำชับให้ผู้พักอาศัยภายในบ้านดำเนินกิจกรรมด้วยความระมัดระวัง มิให้ส่งเสียงดังรบกวนต่อประชาชนที่พักอาศัยในบริเวณใกล้เคียง
บ้านเลขที่1/23 ซอยวิภาวดี60 เขตหลักสี่ เปิดเพลงเสียงดังดังข้ามมาซอยข้างเคียง เปิดทุกวัน จนไม่ได้นอน เสียสุขภาพมากค่ะ เคยแจ้งไปแล้วแต่พิกัดไม่ชัดเจน ครั้งนี้ชัดเจนตามคลิปเลยค่ะ เสียงเลสจากเครื่องเสียงรถดังตึกๆๆเข้ามาในบ้าน รบกวนมากค่ะ
ขอบคุณมากๆค่ะ ดำเนินการได้อย่างรวดเร็ว และเสียงรบกวนเงียบลงแล้วค่ะ ได้ผลดีมากค่ะ